ประกาศกรมประมง เรื่อง การบันทึกการซื้อขายสัตว์น้ำในหนังสือกำกับการซื้อขายสัตว์น้ำ ของผู้ผลิตผลิตภัณฑ์สัตว์น้ำ หรือแปรรูปสัตว์น้ำ พ.ศ. 2561
ประกาศกรมประมง
เรื่อง
การบันทึกการซื้อขายสัตว์น้ำในหนังสือกำกับการซื้อขายสัตว์น้ำ
ของผู้ผลิตผลิตภัณฑ์สัตว์น้ำหรือแปรรูปสัตว์น้ำ
พ.ศ. ๒๕๖๑
 

อาศัยอำนาจตามความในมาตรา ๙๐ (๕) แห่งพระราชกำหนดการประมง พ.ศ. ๒๕๕๘
อธิบดีกรมประมงออกประกาศไว้
ดังต่อไปนี้

ข้อ
๑ ให้ยกเลิกประกาศกรมประมง เรื่อง
การบันทึกการซื้อขายสัตว์น้ำในหนังสือกำกับการซื้อขายสัตว์น้ำของผู้ผลิตผลิตภัณฑ์สัตว์น้ำหรือแปรรูปสัตว์น้ำ
พ.ศ. ๒๕๖๑ ลงวันที่ ๕ มีนาคม ๒๕๖๑

ข้อ
๒ ให้ผู้ผลิตผลิตภัณฑ์สัตว์น้ำหรือแปรรูปสัตว์น้ำที่อยู่ในบัญชีรายชื่อโรงงานที่ผ่านการตรวจรับรองสุขลักษณะสถานประกอบการผลิตภัณฑ์ประมงตามระเบียบกรมประมงว่าด้วยการออกใบรับรองสุขลักษณะ
(GMP) และใบรับรองระบบการวิเคราะห์อันตรายและจุดวิกฤตที่ต้องควบคุม (HACCP) ในสถานประกอบการผลิตภัณฑ์ประมง พ.ศ. ๒๕๔๗ ของกองตรวจสอบคุณภาพสินค้าประมง
(www.fisheries.go.th/quality/DOF%๒๐list.pdf) ดำเนินการดังนี้
(๑) บันทึกการซื้อขายสัตว์น้ำในหนังสือกำกับการซื้อขายสัตว์น้ำ
ตามประกาศกรมประมงว่าด้วยการกำหนดแบบและรายการหนังสือกำกับการซื้อขายสัตว์น้ำผ่านระบบ
การรายงานทางอิเล็กทรอนิกส์ของกรมประมง (Thai Flagged Catch Certification System, http://traceability.fisheries.go.th/tds)
(๒) บันทึกการซื้อขายสัตว์น้ำในหนังสือกำกับการซื้อขายสัตว์น้ำให้ถูกต้องครบถ้วน

ข้อ ๓[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป


ประกาศ
ณ วันที่ ๓ ตุลาคม พ.ศ. ๒๕๖๑
อดิศร พร้อมเทพ
อธิบดีกรมประมง






พรวิภา/จัดทำ
๒๗
กุมภาพันธ์ ๒๕๖๒

[๑]
ราชกิจจานุเบกษา เล่ม ๑๓๕/ตอนพิเศษ ๒๔๘ ง/หน้า ๔๐/๕
ตุลาคม ๒๕๖๑